|  |  |
| --- | --- |
| **Riigi Kaitseinvesteeringute Keskus**  **Järve 34a, 11314 Tallinn** | **19. veebruar 2024** |

**ETTEPANEK**

**lepingu muutmiseks**

1. **FAKTILISED ASJAOLUD**
   1. Puhastusproff OÜ (**Täitja**) ja Riigi Kaitseinvesteeringute Keskus vahel **(Tellija)** on 21.05.2021 sõlmitud Raamleping nr 2-2/21/306-1 hoonete siseruumide koristus- ja puhastustööde osutamiseks (**Leping**). Riigihange: „Siseruumide koristus- ja puhastustööd” (viitenumber 231602).
   2. Lepingu esemeks on Tellija poolt määratud hoonete siseruumide koristus- ja puhastustööd (edaspidi nimetatud teenus) lepinguga määratud ulatuses ja tingimustel järgnevas hanke osas: OSA 2, Tallinn 2 (objektid Tallinnas).
   3. Käesolevaga teeb Puhastusproff ettepaneku Lepingus sätestatud hindade muutmiseks ja põhjendab seda järgmiselt.
2. **PÕHJENDUSED**
   1. Käesoleval juhul on majanduskeskkond oluliselt muutunud, mistõttu on Lepingu täitmine Puhastusproffi jaoks oluliselt kallinenud ja Lepingu täitmise kulud on oluliselt suurenenud. Seda järgmistel põhjustel:
   2. **Esiteks**, on oluliselt tõusnud **tarbijahinnaindeks** (I. Kv. 2022 vs I. Kv. 2023 oli Statistikaameti järgi tarbijahinnaindeksi muutus 17,1%). Tarbijahinnaindeksi tõus avaldab omakorda otseselt mõju **palgasurvele**. Kütusehinna tõus ja tarbijahinnaindeksi muutus mõjutavad seega otseselt Puhastusproffi töötajad, kes nõuavad Puhastusproffilt eeltoodust tulenevalt palgatõusu. Arvestades olemasolevat tööjõupuudust, ei ole Puhastusproffil võimalik oma töötajate soove ka eirata, mistõttu on palgatõusu survega kaasa minek tänases majanduskeskkonnas paratamatus. Palgasurvega kaasaminek suurendab samas aga oluliselt Lepingu täitmise personalikulusid.
   3. **Teiseks**, on muutunud töötasu alammäärad:

* 2022 aastast muutus töötasu alammäär (654€, töötasu alammäär täistööaja korral, bruto), mille kasv oli võrreldes aastaga 2021 + 12%.
* 2023 aastast muutus töötasu alammäär (725€, töötasu alammäär täistööaja korral, bruto), mille kasv oli võrreldes aastaga 2022 + 10,9%.
* 2024 aastast muutus töötasu alammäär (820€, töötasu alammäär täistööaja korral, bruto), mille kasv oli võrreldes aastaga 2023 + 13,1%.
  1. **Kolmandaks,** viimase kahe aasta jooksul on oluliselt tõusnud puhastusteenuste jaoks olulised sisendhinnad, sh puhastus- ja hügieenitarvikute ja puhastusseadmete ja -ainete hinnad keskmiselt 15-30%.
  2. Ülaltoodust tulenevalt on Puhastusproff OÜ-l **(Täitjal)** õigus peale kahe aasta möödumist tõsta riigihanke pakkumuse hindu ühel korral maksimaalselt kuni 10% (kümme protsenti) põhjendatud taotluse alusel (hinnatõusu põhjenduse aluseks võib olla üksnes töötasu alammäära 2022 ja 2023 aasta kasv võrreldes 2021 aasta määraga või Statistikaameti teenuste tootjahinnaindeksi (tegevusala „puhastustegevus“) 2021 ja 2022 aasta kasv võrreldes 2020 aastaga (välja arvatud hankeosas 7). Puhastusproff OÜ **(Täitja)** kohustub ühikuhindade tõstmise vajaduse korral esitama selleks ühepoolse kirjaliku avalduse.
  3. Ülaltoodust tulenevalt pöördub Puhastusproff OÜ Teie poole taotlusega taastada poolte õiguste ja huvide õiglane tasakaal ja muuta Lepingu hindu järgmiselt: Tõsta kõikide teenuste hindasid +10% alates 01.04.2024.

Puhastusproff OÜ on kliendisõbraliku hinnapoliitikaga ja klienditeenindusega ettevõte, kuid meid ümbritsev majandusolukord ei võimalda kahjuks samadel alustel jääda edaspidiselt jätkusuutlikuks, mistõttu soovime Teie mõistmist.   
Usume, et Te mõistate kohalduvat õigust ja asjaolusid, mis on ajendanud Puhastusproff OÜ-d käesolevat taotlust esitama.

Täiendavate küsimuste ja/või ettepanekutega ülaltoodud teemal palun pöörduda müügijuht Henri Heinla, e-post: henri.heinla@puhastusproff.ee poole.   
Puhastusproff OÜ ootab Teie vastust esimesel võimalusel.

Lugupidamisega

*/allkirjastatud digitaalselt/*

Dane Olejnik, juhatuse liige